Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 142

4. szakasza szerinti vizsgálattól mentesülnek: — stilizált ε betű (hatszögben), — az irányelv számjele (2), — annak a tagállamnak a betűjele (egy vagy több nagybetű), amely a típusengedélyt kiadta, és az engedélyezés évszámának utolsó két számjegye, — a típusengedély számjele (példa: ε hatszögben 2 D 79 54), 6.2.1.2. A vizsgáló szervezet a vizsgálati jelet a következő sorrendben tünteti fel: — kis „e” betű, — annak a tagállamnak a betűjele (egy vagy több nagybetű), amelyben a vizsgálat megtörtént (több szám is lehet a területi felosztásnak megfelelően), — a vizsgálószervezet jele, és az ellenőrző felügyelő jele, — hatszög, — a vizsgálat időpontja (év, hónap) (példa: e D 12 48 üres hatszög rajz 80/0l). 6.2.2. Gyártásra vonatkozó megjelölés A gyártó a palackot a következő, a gyártásra vonatkozó megjelöléssel látja el: 6.2.2.1. az anyagra vonatkozó megjelölés: a méretezéshez felvett R érték (N/mm 2), 6.2.2.2. a víznyomáspróbára vonatkozó megjelölés: a próbanyomás számértéke és a „bar” mértékegységjel, 6.2.2.3. a palacktípusra vonatkozó megjelölés: — az üres palack tömege, beleértve a palackra szilárdan rögzített alkatrészeket is, de az elzáró szelep nélkül (kg), — a gyártó által szavatolt legkisebb űrtartalom (l); az üres palack tömegét és űrtartalmát egytizedes pontossággal kell megadni, az értéket űrtartalomnál lefelé, a tömegnél pedig felfelé kell kerekíteni, 6.2.2.4. a palack származására vonatkozó megjelölés: a származási országot jelölő nagybetű(k), utána a gyártó jelét és a gyártási számot kell feltüntetni.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes